Waldighofen - Alemannische Wikipedia

# Waldighofen

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Waldighofe«

Des isch e Artikel oder e Absatz über e regionali Bsunderheit. Er dät no besser wirke, wänn er in dr Dialäktspiilart vu sälere Region gschriibe wär. Ich, dr erscht oder dr Hauptautor vu däm Artikel oder däm Absatz, dät mi freie, wänn eber esach in s lokal Alemannisch ibersetze dät. Schryb bitte i dr Zämmefassig dass du de Artikel i de lokale Dialäkt umänderesch.

Lueg dezue au Froge un Antworte zum Dialäkt.

D Peter-un-Paul-Chilche z Waldighofe
Zweisprochigs Stroßeschild
Im Nathan Katz si Geburtshüüs z Waldighofe

Waldighofe (ditsch un franzesisch offiziell: Waldighofen[1], franzesisch aü: Waldighoffen) isch e Ortschaft im Sundgaü, 25 Killemetter eschtlig vu Basel. S lit zwische 342 un 446 Metter iber em Meer un het 1999 fascht 1200 Iiwohner gha.

D Härkumpft vum Ortsnamme isch umstritte. Ei Asicht isch, ass dä Namme vu "Waldingen" kunnt - dämno wär er d Bezeichnig vum e erschte alamannische Siidligskern - "Waldo" wär do dr Namme vum e alamannische Sippefiährer. No däre Meinig wär "-hofen" erscht speter an dr Namme kumme - Waldighofen dät drno heiße: "d Hef vu Waldinge".

E anderi Meinig sait, ass Waldighofe ebis mit eme Dinghof z due het - e Hof, wu Abgobe fir d Herschaft hän miäße ani brocht wäre. Eso e Hof isch bis ins 16. Johrhundert bedriibe wore.

Waldighofe isch draditionäll e katholischi Ortschaft; dr eltescht Deil vu dr Kich isch üs em 15. Johrhundert. 1905 isch am Blatz vu dr alte Kapälle e großi neiji Kirch boije wore; d alt Kapälle isch jetze e Sitteschiff vu dr neije Kirch - si isch 1923 fertig gsii un het kenne gwicht wäre. D Kirchepatron sin dr St. Peter un dr St. Paül.

Am 24. 12. 1882 isch dr alemannisch Dichter Nathan Katz z Waldighofe uf d Wält kumme. Dr het in däm Dorf si Kindheit un Jugend verbrocht un het sich do siner Läbdig drheim gfiählt. Waldighofe haltet hit no s Adänke an dr Nathan Katz wach. Bin Schuel- un Sportzäntrum isch e kurzi Stroß noch däm Dichter benännt, derte stoht aü e Dänkmol (Kopf) vu däm Dichter. Am Geburtshüüs, wun er aü sini erschte Kindheitsjohr verbrocht het, isch e Gedänkschild. D Metzg vu sinem Vatter exischtiärt nimmi in dr ürspringlige Form.

## [ändere] Netzgleich

Informatione iber Waldighofe uf Franzesisch

## [ändere] Quelle

1. ↑ Institut National de la Statistique et des Études Économiques: Code Officiel Géographique 2006

Koordinate: 47° 33' 05 N, 07° 19' 03 O |

Vun "http://als.wikipedia.org../../../w/a/l/Waldighofen.html"

Kategorie: Ort (Frankrych) | Elsass

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Cebuano
- Deutsch
- Français
- Italiano
- Nederlands
- Polski
- Português